পাহাড়প্রমাণ মানসিক চাপই কারণ? পরীক্ষা-নিরীক্ষার পর সেটা বলবেন চিকিত্সকরা। তবে, এমনটা যে হতে পারে, আঁচ করতে পারেননি কেউই। সাংবাদিকদের সঙ্গে কথা বলতে বলতে সংজ্ঞা হারালেন মদন মিত্র।
 ওয়েব ডেস্ক : পাহাড়প্রমাণ মানসিক চাপই কারণ? পরীক্ষা-নিরীক্ষার পর সেটা বলবেন চিকিত্সকরা। তবে, এমনটা যে হতে পারে, আঁচ করতে পারেননি কেউই। সাংবাদিকদের সঙ্গে কথা বলতে বলতে সংজ্ঞা হারালেন মদন মিত্র। ঘটনাস্থল এস এস কে এম হাসপাতালের জরুরি বিভাগ। সেখানেই এক ওয়ার্ড থেকে আরেক ওয়ার্ডে যাওয়ার পথে সাংবাদিকদের সঙ্গে কথা বলছিলেন মদন মিত্র। এমন সময়ই সংজ্ঞা হারান তিনি। সঙ্গে সঙ্গে তাঁকে ধরে ফেলেন উপস্থিত চিকিত্সক থেকে নিরাপত্তারক্ষীরা। চেয়ারে বসিয়ে তাঁর চোখে-মুখে জল ছেটানো হয়। প্রাথমিক শুশ্রূষার পর জ্ঞান ফিরে আসে প্রাক্তন মন্ত্রীর। সারদা কেলেঙ্কারি থেকে শুরু। তারপর ভোটের আগে নারদা ঘুষকাণ্ড, শেষমেশ কামারহাটিতে নির্বাচনী পরাজয়- সব মিলিয়ে মদন মিত্রের সময়টা এখন মোটেই ভালো যাচ্ছে না। মুখে কিছু না বললেও চাপ যে একটা রয়েছে, সেটা তাঁর চোখে-মুখেই স্পষ্ট।